**Spørgsmål og svar: Kompensation for faste omkostninger**

Spørgsmål og svar udarbejdes af FSR – danske revisorer i samarbejde med relevante myndigheder og opdateres løbende.

Spørgsmål og svar af mere generel karakter fremgår af [virksomhedsguiden.dk](https://virksomhedsguiden.dk/erhvervsfremme/content/temaer/coronavirus_og_kompensation/artikler/faa-hjaelp-til-loenudgifter-loenkompensation/eba83819-a5c6-4967-8c04-eae3cee2973d/).

Medlemmer af FSR – danske revisorer kan stille spørgsmål vedrørende hjælpepakkerne via foreningens [Faglig Hotline](https://www.fsr.dk/Faglige_informationer/Faglig%20hotline).

Øvrige henvendelser vedrørende denne udgivelse kan rettes til Sara Sayk ([ssa@fsr.dk](mailto:ssa@fsr.dk)) eller Thomas Krath Jørgensen ([tkj@fsr.dk](mailto:tkj@fsr.dk)).

Spørgsmål og svar er opdelt i følgende emner:

1. Skal der søges på CVR-nr. eller?
2. Krav til hvornår virksomhederne er oprettet / omstruktureringer / hvem er omfattet?
3. Kompensationsmuligheder ved konkurs
4. Er eksportvirksomheder omfattet?
5. Krav til omsætning i forhold til kompensationssatser
6. Opgørelse af omsætningstab
7. Referenceperioden
8. Hvilke omkostninger er omfattet af ordningen?
9. Kompensation for omkostninger der ikke er i hele kompensationsperioden
10. Hvordan behandles moms og lønsum?
11. Underskud
12. Udbetaling og regulering af kompensation
13. Krav om revisorbistand

| **Spørgsmål** | **Svar** | **Svar fra** | **Dato** |
| --- | --- | --- | --- |
| **1. Skal der søges på CVR-nr. eller?** | | | |
| Hvordan defineres en virksomhed ift. at opgøre det procentvise omsætningstab? Hverken CVR eller moms er virksomhedsidentiske størrelser. Mange virksomheder har både mange CVR- og moms-numre. Det gør det uklart, hvilken base der er tiltænkt, at der skal beregnes omsætningsnedgang på? Er det pr. CVR-nr eller? | Omsætningsnedgang måles for det enkelte CVR-nummer (den enkelte virksomhed). Det gælder uanset om CVR-nummeret (virksomheden) indeholder ét eller flere forretningsområder. | Erhvervsministeren  <https://www.ft.dk/samling/20191/aktstykke/Aktstk.124/spm/13/svar/1646528/2170056/index.htm> | 27. marts 2020 |
| Kan fx koncernforbundne selskaber have mulighed for at vælge at ansøge som samlet koncern? | Nej. Det er ikke muligt for koncernforbundne virksomheder at vælge at ansøge som en samlet koncern, da der skal søges pr. CVR-nr. | Erhvervsministeren  <https://www.ft.dk/samling/20191/aktstykke/Aktstk.124/spm/13/svar/1646528/2170056/index.htm> | 27. marts 2020 |
| To ejere driver sammen et I/S – den ene driver sin virksomhed i et ApS, den anden i personligt regi. Sammen driver de et I/S, hvor alle klinikomkostningerne er placeret, herunder løn til ansatte, materialeindkøb, husleje mv. Dette er en meget udbredt konstruktion i visse brancher. I/S’et har ingen omsætning, men får omkostningerne dækket af faste indskud fra interessenterne. Omsætningen tilgår den enkelte Interessent i hhv. ApS og Virksomhedsordning (VSO). Derved bliver I/S’et et omkostningsfællesskab.  I forbindelse med ansøgning om kompensation for faste omkostninger, skal kompensationen, så søges af I/S’et, fordi de faste omkostninger ligger der og I/S'et har eget CVR-nr., eller skal den enkelte interessent søge på sin ideelle andel af de faste omkostninger, der ligger i I/S’et på baggrund af den tabte omsætning for hver interessent?  Skattemæssigt er I/S'et transparent, og derved en del af den enkelte interessents egen virksomhed. | Ansøgning og vurdering sker på baggrund af CVR-nummer.  Såfremt hver juridisk enhed har eget CVR-nummer, skal vurdering ift. ordningen ske for hver enhed. Der kan ikke heri medtages forhold fra en virksomhed i en anden, såfremt hver virksomhed har eget CVR-nummer.  FSR – danske revisorer har uddybet spørgsmålet:  Kan Erhvervsstyrelsen bekræfte hvorvidt andelen af klikfællesskabets kompensationsberettigede faste omkostninger kan indgå i opgørelsen for den enkelte ejer, som jf. ovenfor skal opgøres pr. CVR-nummer.  Såfremt andelen af de faste omkostninger IKKE kan indgå, vil dette medføre at f.eks. klinikejere som driver deres klinik i et klinikfællesskab, IKKE vil være berettiget til kompensation for faste omkostninger. Klinikker som drives som enkeltmands praksis vil derimod være berettiget til kompensationen.  Det kan ikke være hensigten med ordningen at man på denne måde ønsker at forskelsbehandle? | Erhvervsstyrelsen  FSR – danske revisorer | 8. april 2020  20. april 2020 |
| **2. Krav til hvornår virksomheder er oprettet / omstruktureringer / hvem er omfattet?** | | | |
| Er en virksomhedsejer, der netop har købt en eksisterende virksomhed, men endnu ikke har fået et selvstændigt CVR-nummer, også er dækket af ordningen? | I udgangspunktet skal virksomhedernes CVR-numre være oprettet før d. 9. marts 2020.  Der kan dog være tilfælde, hvor eksisterende enkeltmandsvirksomheder overtages af en ny ejer, som derved får et nyt CVR-nummer tilknyttet virksomheden, samt at dette nye CVR-nummer først registreres efter den 9.marts 2020. I sådanne tilfælde vil Erhvervsstyrelsen give mulighed for, at den pågældende virksomhed alligevel kan få mulighed for at søge kompensation, da det vil ligestille enkeltmandsvirksomheder med selskaber, hvor kravet om nyt CVR-nummer ikke findes ved videreførelse af selskabet i anden ejerkreds | Erhvervsministeren  <https://www.ft.dk/samling/20191/aktstykke/Aktstk.124/spm/16/svar/1646525/2170050/index.htm> | 27. marts 2020 |
| Hvad er reglerne ved selskabsretlige ændringer – fx omstruktureringer, fusioner, frasalg mv. ved sammenligning af omsætningsnedgang.  Eksempel:  Hvis 2 virksomheder med hver sit CVR-nr. fusioneres inden 8. juni 2020, hvordan vil det påvirke i forhold til hjælpepakkerne? Den virksomhed, der skal fusioneres, er pt. forventelig dækket af hjælpepakkerne, mens det modtagende selskab ikke forventes at kunne anvende hjælpepakkerne. | Ansøgning indsendes på baggrund af CVR-nummer.  Såfremt der dannes en juridisk enhed med nyt CVR-nummer, vurderes denne enhed for sig, uanset om den er dannet som følge af en fusion.  Hvilken kompensationsmæssig betydning en fusion har for en virksomhed, er en konkret vurdering, og vil bl.a. afhænge af hvordan fusion sker.  FSR – danske revisorer har uddybet spørgsmålet med 5 eksempler, heraf 4 nye. Der afventes svar fra Erhvervsstyrelsen på de 5 eksempler:  Eksempel 1:  Hvis 2 virksomheder med hver sit CVR-nr. fusioneres inden 8. juni 2020, hvordan vil det påvirke i forhold til hjælpepakkerne? Den virksomhed, der skal fusioneres, er pt. forventelig dækket af hjælpepakkerne, mens det modtagende selskab ikke forventes at kunne anvende hjælpepakkerne.  Eksempel 2:  I forbindelse med køb af aktivitet (en eksisterende virksomhed) hvor sælger er et selskab og køber er et selskab. Virksomheden eksisterede i referenceperioden, men har af gode grunde skiftet CVR.nr. Erhvervsstyrelsen giver mulighed for at ansøge, hvis det er en personlig virksomhed, der skifter ejer og dermed CVR.nr. Kan ejerskifte ved salg af aktivitet mellem selskaber omfattes heraf?  Eksempel 3:  Det samme spørgsmål (som eksempel 2) trænger sig på ved omdannelse af virksomhed drevet i personligt regi til selskab?  Eksempel 4:  Et selskab har i flere år drevet 5 skobutikker. Med virkning fra 1. februar 2020 overtager man 5 igangværende skobutikker, så der i alt i kompensationsperioden er 10 butikker. Af de 10 butikker er de 3 beliggende i centre som er tvangslukket.  Skal vi bruge oplysningerne fra den tidligere ejer, hvis vi kan få dem? Hvis vi kan få fat i oplysningerne, har vi jo svært ved at revidere dem. I modsat fald er der for de 5 butikker kun februar måned (2020) at kigge tilbage på?  Eksempel 5:  I forbindelse med erklæring om tilskud til faste omkostninger vedr. corona er vi kommet i tvivl om afskrivning af goodwill opstået i forbindelse med en skattefri virksomhedsomdannelse er tilskudsberettiget. | Erhvervsstyrelsen  FSR – danske revisorer | 8. april 2020  16. april 2020 |
| Jf. bekendtgørelsen er det virksomhed registreret i CVR, der er omfattet af kompensationsordningen. En person med dansk CPR-nr., bosat i udlandet driver virksomhed i sommerhalvåret i Danmark. Virksomheden er i CVR registreret som anden udenlandsk virksomhed. Kan virksomheden opnå kompensation for faste omkostninger? | Hvis virksomheden har et CVR-nummer, kan der ansøges om ordningen. | Erhvervsstyrelsen | 8. april 2020 |
| Er en virksomhed berettiget til kompensation, hvis den er gået konkurs, fx  • Konkurs lige før den 9. marts  • Konkurs fx den 15. april enten før eller efter kompensationsansøgning er sendt  • Konkurs efter den 9. juni, men hvor kompensationsansøgning ikke er sendt – dog nås det inden den 30. juni. | Afventer svar fra Erhvervsstyrelsen |  | 16. april 2020 |
| Dækker ordningen kun omsætning på  hjemmemarkedet, eller er eksportvirksomheder også dækket? | Omsætning relateret til konkrete aktiviteter og arbejdspladser i Danmark er omfattet, herunder varer og tjenesteydelser produceret i Danmark til eksport. | Erhvervsministeren  <https://www.ft.dk/samling/20191/aktstykke/Aktstk.124/spm/5/svar/1646519/2170040/index.htm> | 27. marts 2020 |
| Hvor er det defineret hvilke virksomheder, som er tvangslukket? Kan vi tage udgangspunkt i denne URL? (<https://virksomhedsguiden.dk/erhvervsfremme/content/temaer/coronavirus_og_din_virksomhed/artikler/skal-du-midlertidigt-lukke-din-forretning-for-kunder-/5bedeb92-f0c7-4ed1-9f13-21b62f56a430/> | Hvis virksomhederne er omfattet af BEK nr. 370 af 04/04/2020 vil de være omfattet af påbuddet og dermed muligheden for 100 pct. kompensation. Hvis virksomhederne ikke er omfattet af bekendtgørelserne, er det ikke muligt at modtage fuld kompensation igennem ordningen. Det er dog muligt at modtage kompensation for op til 80 pct. af de faste udgifter eller gennem andre tilgængelige kompensationsordninger. Uanset om en virksomhed er omfattet af BEK 224 af 17. marts eller BEK 251 af 22. marts, er det et krav, at virksomheden ikke har haft omsætning i forbudsperioden, jf. BEK § 3, stk. 3 | Erhvervsstyrelsen | 8 april 2020 |
| Kan virksomheder der er lukket ved forbud modtage 100 pct. kompensation for faste omkostninger, hvis de har omsætning på trods af lukning? | Nej. Virksomheder kan kun modtage 100 pct. kompensation for faste omkostninger, hvis deres lokaler er fuldt lukket ved forbud, og virksomheden ingen omsætning har i den periode, forbuddet har været gældende. | Erhvervsministeren  <https://www.ft.dk/samling/20191/aktstykke/Aktstk.124/spm/13/svar/1646528/2170056/index.htm> | 27. marts 2020 |
| Kan en restaurant der er tvangslukket som følge af myndighedernes udmeldinger herom, og dermed omfattet af 100 pct. refusion, fortsat opnå 100 pct. refusion, hvis restauranten starter en take away forretning op? | Nej. For at få 100 pct. kompensation skal restauranten kunne påvise, at den har været fuldt lukket, og dermed ingen omsætning har haft i den periode. Såfremt restauranten starter en take away forretning op, og har en omsætning, vil virksomheden ikke være berettiget til at få 100 pct. kompensation af de faste omkostninger. | Erhvervsministeren  <https://www.ft.dk/samling/20191/aktstykke/Aktstk.124/spm/17/svar/1646582/2170143/index.htm> | 27. marts 2020 |
| Virksomheder, der har fået påbud om at holde lukket, kan få kompensation for 100 pct. af sine faste udgifter. Har det indflydelse på kompensation såfremt virksomheden oppebærer en omsætning i den påbudte nedlukningsperiode eksempelvis som følge af abonnementssalg? | Det er en konkret vurdering. Såfremt det er virksomhedens regnskabsmæssige praksis ikke at indtægtsføre abonnementssalg, skal denne praksis fastholdes. Såfremt abonnementssalg indtægtsføres, kan der være tale om omsætning, der forhindrer en 100% kompensation.  FSR – danske revisorer har stillet et opfølgende / uddybende spørgsmål overfor Erhvervsstyrelsen i forhold til periodisering af omsætning:  En virksomheds hidtidige regnskabspraksis har været at periodisere abonnementsomsætningen over 3 måneder for et tremåneders abonnement, 6 måneder for et seksmånedersabonnement mv. Nu har kunderne ikke mulighed for at benytte deres abonnement og virksomheden kan ikke levere en vare / tjenesteydelse til kunden da de er lukket ved påbud. Virksomheden mener, at det i så fald er korrekt at periodisere abonnementsomsætningen til kunden igen kan få leveret en vare/tjenesteydelse, dvs periodisering til relevant periode, hvor kunden kan forbruge varen. Er Erhvervsstyrelsen enig i denne betragtning? | Erhvervsstyrelsen  FSR – danske revisorer | 8. april 2020  15. april 2020 |
| Fitnesscentre er lukket ved påbud. Deres forretningsmodel er, at der tegnes PBS-abonnementer af de enkelte medlemmer og disse afregnes pr. måned. Kan Styrelsen bekræfte, at indtægten fra PBS-abonnementer ikke vil påvirke fitnessbranchens mulighed for at søge 100% kompensation for faste omkostninger, som følge af, at centrene ikke kan levere deres ydelse grundet påbud om nedlukning? Vil det have indflydelse på vurdering af kompensationsordningen, såfremt fitnesscentret vælger at forlænge medlemmernes fitnessabonnement i den anden ende af abonnementsaftalen? | Det er en konkret vurdering. Såfremt det er virksomhedens regnskabsmæssige praksis ikke at indtægtsføre abonnementssalg, skal denne praksis fastholdes. Såfremt abonnementssalg indtægtsføres, kan der være tale om omsætning, der forhindrer en 100% kompensation.  Som udgangspunkt ændrer det ikke i vurderingen, at fitnesscentret forlænger medlemmernes abonnement tilsvarende.  FSR – danske revisorer har stillet et opfølgende / uddybende spørgsmål overfor Erhvervsstyrelsen i forhold til periodisering af omsætning:  En virksomheds hidtidige regnskabspraksis har været at periodisere abonnementsomsætningen over 3 måneder for et tremåneders abonnement, 6 måneder for et seksmånedersabonnement mv. Nu har kunderne ikke mulighed for at benytte deres abonnement og virksomheden kan ikke levere en vare / tjenesteydelse til kunden da de er lukket ved påbud. Virksomheden mener, at det i så fald er korrekt at periodisere abonnementsomsætningen til kunden igen kan få leveret en vare/tjenesteydelse, dvs periodisering til relevant periode, hvor kunden kan forbruge varen. Er Erhvervsstyrelsen enig i denne betragtning? | Erhvervsstyrelsen  FSR – danske revisorer | 8. april 2020  15. april 2020 |
| En del virksomheder stiller sig uforstående for, at de ikke kan søge særskilt om kompensation jf. BEK § 3, stk. 3 for en aktivitet der er lukket ved forbud, når der er andre ikke-lukkede aktiviteter under samme CVR-nr. Vil Erhvervsstyrelsen bekræfte / afkræfte, at en virksomhed (CVR-nr.) ikke kan søge om særskilt 100 pct. kompensation for faste omkostninger for en aktivitet der er lukket ved forbud mens CVR-nummeret også har andre aktiviteter, der ikke er lukket ved forbud. | Ansøgning indsendes og vurderes på baggrund af CVR-nummer.  Såfremt en virksomhed med et CVR har flere aktiviteter, hvoraf nogle er lukket ved påbud, vurderes ansøgningen stadig samlet for hele virksomheden.  I det anførte eksempel, kan der således ikke opnås 100% kompensation. | Erhvervsstyrelsen | 8. april 2020 |
| Såfremt der kan påvises klar sammenhæng mellem nogle faste omkostninger og et afgrænset forretningsområde, der mister mere end 80% omsætning, vil det så være muligt at få 80% kompensation for disse faste omkostninger, selvom virksomheden som helhed kun har oplevet eksempelvis 40% nedgang? | Nej. Nedgangen i omsætning skal opgøres for hele virksomheden og ikke for udvalgte dele af virksomheden. Virksomheden defineres som én samlet juridisk enhed, hvorfor de enkelte forretningsområder må ses samlet for at give et korrekt billede af virksomhedens økonomiske situation | Erhvervsministeren  <https://www.ft.dk/samling/20191/aktstykke/Aktstk.124/spm/14/svar/1646527/2170054/index.htm> | 27. marts 2020 |
| Kan de privatejede klinikker med en sundhedsautorisation opnå 100% kompensation af deres faste udgifter, selvom de evt. har en mindre omsætning? De er ikke lukket ved bekendtgørelse, men er blevet opfordret af Sundhedsstyrelsen til kun at gennemføre absolut nødvendige behandlinger. | Private klinikker vil være omfattet af kompensationsordningen, og vil kunne få kompensation på op til 80 pct. af deres faste omkostninger. De private klinikker er således ligestillet med andre virksomheder og organisationer, som oplever et omsætningsfald ved at efterleve myndighedernes anbefalinger, men fortsat har mulighed for at opretholde en vis omsætning. | Erhvervsministeren  <https://www.ft.dk/samling/20191/aktstykke/Aktstk.124/spm/15/svar/1646526/2170052/index.htm> | 27. marts 2020 |
| Hvis en virksomhed har en omsætningsnedgang på minimum 40 pct. i 2 eller 6 uger, kan virksomheden så få dækket sine faste omkostninger i den periode, også selvom omsætningsnedgangen ikke når 40 pct. i den samlede periode fra 9. marts til 9. juni? | Nej. Kompensationsperioden er sat til tre måneder. Virksomheden kan dermed søge kompensation én gang, og ansøgningen skal gælde for hele perioden med udgangspunkt i et samlet estimat for virksomhedens omsætningsnedgang, som skal være mindst 40 pct. | Erhvervsministeren  <https://www.ft.dk/samling/20191/aktstykke/Aktstk.124/spm/20/svar/1646740/2170441/index.htm> | 27. marts 2020 |
| Hvis en virksomhed har været lukket ved forbud i en del af kompensationsperioden, hvordan opgøres kompensationssatsen så? | Kompensationsperioden er sat til tre måneder. Virksomheder, som i en periode er lukket efter forbud, kan dog søge to gange, henholdsvis én ansøgning for perioden, hvor virksomheden er lukket efter forbud, samt én ansøgning for den resterende periode | Erhvervsministeren  <https://www.ft.dk/samling/20191/aktstykke/Aktstk.124/spm/20/svar/1646740/2170441/index.htm>    FSR – danske revisorer: Og efterfølgende udmøntet i BEK § 7, stk. 4  <https://www.retsinformation.dk/eli/lta/2020/350> | 27. marts 2020 |
| En frisør har i lukkeperioden solgt produkter via en webshop og kan således ikke opnå 100 pct. kompensation for lukkeperioden.  Kan frisøren fortsat ansøge om kompensation og angive at vedkommende har været lukket ved forbud og opgøre og opnå kompensation for henholdsvis lukkeperioden og den åbne periode separat?  Dette kan betyde at der fx kan opnås en kompensation på 80 pct. for lukkeperioden hvor omsætningen fx er faldet med 90 pct. og opnå fx 25 pct. kompensation for åbne-perioden hvor omsætningen kun er faldet med 50 pct. eller vil omsætningsnedgangen blive beregnet som et gennemsnit for både lukke- og åbneperioden tilsammen, når der har været omsætning i lukkeperioden? | Afventer svar fra Erhvervsstyrelsen |  | 10. april 2020 |
| Et CVR-nr. har flere aktiviteter (butikker), hvor nogle er lukket ved forbud og andre ikke er. Kan virksomheden foretage en samlet ansøgning for CVR-nummeret for den periode hvor en del af deres aktiviteter har været lukket ved forbud jf. BEK § 7stk. 4. og en samlet ansøgning for resten af perioden?  Virksomheden er klar over, at der ikke kan opnås 100 pct. kompensation da der har været omsætning, men der ønskes at opgøres omsætningstab for CVR-nummeret for de to perioder henholdsvis lukket-ved-forbud og ikke. | Virksomheden skal søge samlet på sit CVR-nummer. Der kan ikke ske opdeling på baggrund af lukkede eller ikke-lukkede dele af virksomheden. | Erhvervsstyrelsen | 8. april 2020 |
| Hvis en virksomhed i 2019 har lukket en eller flere af sine butikker (under samme CVR-nr.) og disse lukkede butikkers omsætning indgår i omsætningen i referenceperioden, skal omsætningen for de lukkede butikker/aktiviteter udelades fra omsætningen i referenceperioden, når den forventede omsætning 9. marts – 8. juni 2020 skal sammenlignes med referenceperioden? | Omsætning opgøres separat for hver periode.  Rent teknisk opgøres omsætning i den lukkede og ikke-lukkede periode i en dagsomsætning, således at perioderne kan sammenlignes, selvom de ikke er lige lange.  FSR – danske revisorer har formuleret et opfølgende spørgsmål til Erhvervsstyrelsen: Et cvr-nr. har flere aktiviteter. I referenceperioden havde de eksempelvis 5 aktiviteter. I kompensationsperioden har de 3 aktiviteter, da to af aktiviteterne er lukket i den mellemliggende periode. Skal alle 5 aktiviteters omsætning medtages i referenceperioden? | Erhvervsstyrelsen  FSR – danske revisorer | 6. april 2020  8. april 2020 |
| **6. Opgørelse af omsætningstab** | | | |
| Vil omsætningstabet blive definere på samme måde som ved de øvrige ordninger, eks. Garantiordningen? | Omsætningstab opgøres som forskellen mellem den forventede omsætning i kompensationsperioden samt den realiserede omsætning i kompensationsperioden.  Omsætning defineres som salgsværdien af produkter og tjenesteydelser m.v. med fradrag af prisnedslag, merværdiafgift og anden skat, der er direkte forbundet med salgsbeløbet. Virksomheden skal opgøre omsætningen ud fra de samme principper som i virksomhedens senest godkendte regnskab. | FSR – danske revisorer  BEK 350 § 8, stk. 1 og BEK 350 § 2, nr. 6  <https://www.retsinformation.dk/eli/lta/2020/350> | 14. april 2020 |
| Med hensyn til opgørelsen af omsætningen i både kompensationsperioden og referenceperioden:  Hvordan skal man forholde sig med opgørelsen af igangværende arbejder? Disse bliver som oftest kun gjort op til statusdagen, og det kan være umuligt at opgøre dem med tilbagevirkende kraft. | Indledningsvist er det et krav, at det igangværende arbejde kan karakteriseres som en fast omkostning, jf. BEK § 2, nr. 2.  Det må være op til revisor/virk at opgøre arbejdet, f.eks. igennem en periodisering. Det er herefter Erhvervsstyrelsens opgave at vurdere hvorvidt omkostningen findes dokumenteret.  FSR – danske revisorer har fulgt op på svaret:  Spørgsmålet er stillet som en del af opgørelsen af omsætningen for fx en tømmervirksomhed. Ikke som en del af omkostningerne.  Styrelsen bedes genoverveje sit svar. | Erhvervsstyrelsen  FSR – danske revisorer | 8. april 2020  8. april 2020 |
| En virksomhed er blevet overtaget pr. 1. marts og vil søge om kompensation for faste omkostninger. Dette kræver blandt andet, at der har været en omsætningsnedgang på min. tkr. 40.  Kompensationssatsen skal afklares på baggrund virksomhedens af tidligere omsætning. Hvordan skal ”den nye” virksomhed forholde sig til dette, da der ingen referenceperiode er?  Er det muligt at lægge omsætning under tidligere ejer til grund?  Hvis ja, hvad hvis tidligere ejer vil oplyse / dokumentere omsætning for referenceperioden? | Afventer svar fra Erhvervsstyrelsen |  | 17. april 2020 |
| Vækstvirksomheder med stigning i omsætning og omkostninger vil samme periode sidste år ikke i tilstrækkeligt omfang være relevant for omsætningstabet i denne periode. På hvilken måde kan disse virksomheder dokumentere omsætningstabet? Vil fremlæggelse af budgetter fx være tilstrækkelig dokumentation? | Nej, budgetter kan ikke anvendes. For vækstvirksomheder  anvendes tilsvarende periode sidste år.  Vækstvirksomheder, har allerede mulighed for at få adgang til kapital  bl.a. via InnoBooster-programmet i Innovationsfonden og ordningerne i  Vækstfonden. Men der kan være behov for yderligere tiltag rettet mod  vækstvirksomhederne, hvilket regeringen aktuelt er ved at undersøge behovet for. | Erhvervsministeren  <https://www.ft.dk/samling/20191/aktstykke/Aktstk.124/spm/3/svar/1646521/2170044/index.htm>  <https://www.ft.dk/samling/20191/aktstykke/Aktstk.124/spm/4/svar/1646520/2170042/index.htm> | 27. marts 2020 |
| Virksomheder hvor omsætningen i dag er afhængigt af tidligere periodes salg og nedgang i aktivitet og derfor først kan aflæses i omsætningen på et senere tidspunkt vil samme periode sidste år ikke i tilstrækkeligt omfang være relevant for omsætningstabet i denne periode. På hvilken måde kan disse virksomheder dokumentere omsætningstabet? Vil fremlæggelse af budgetter fx være tilstrækkelig dokumentation? | Nej, budgetter kan ikke anvendes. For virksomheder hvor nedgang først kan ses på  omsætningen på et senere tidspunkt anvendes tilsvarende periode sidste år. | Erhvervsministeren  <https://www.ft.dk/samling/20191/aktstykke/Aktstk.124/spm/3/svar/1646521/2170044/index.htm> | 27. marts 2020 |
| Virksomheder lukket ved påbud kan opnå 100% kompensation for faste omkostninger, såfremt der ikke har været omsætning i kompensationsperioden, hvor påbuddet har været gældende.  Af bekendtgørelsen §2,nr. 6 fremgår det, at virksomheden skal opgøre omsætningen ud fra de samme principper som i virksomhedens senest godkendte regnskab.  Kan Erhvervsstyrelsen bekræfte, at opgørelsen skal ske i overensstemmelse med årsregnskabslovens regler, herunder særligt med henblik på fuld periodisering og klassifikation?  a) Kan Erhvervsstyrelsen bekræfte, at omsætning ikke er afhængig af betalings-flow, således fx solgte gavekort klassificeres som skyldige gavekort til de bliver indløst og ydelsen leveres?  b) Kan Erhvervsstyrelsen bekræfte, at modtagne forudbetalinger i forbindelse med reservation af fx campinghytte, hotelværelse o.l. skal klassificeres som en forudbetaling fra kunder indtil virksomheden leverer ydelsen?  c) Kan Erhvervsstyrelsen bekræfte, at fitnessbranchen skal periodisere indbetalinger, som forudbetaling fra kunder, indtil fitnesscentret kan genåbne, og medlemmerne kan gøre brug af deres medlemskab? Dette under forudsætning af, at fitnesscentret har tilbudt deres medlemmer sætter medlemskabet i bero nu, og medlemskabet forlænges i den anden ende af perioden uden yderligere opkrævning. Flere kæder har den betingelse til deres medlemskab, at udmeldelse skal ske som løbende måned + 30 dage, og har derfor ikke haft mulighed for at få tilpasset deres systemer i samme fart som påbud, og PBS-opkrævninger i systemerne er kørt igennem uden mulighed for at nå at stoppe det. Fx er opkrævning for april allerede igennem banksystemet 20. marts. | Opgørelse skal ske i overensstemmelse med de regnskabsmæssige regler der gælder for virksomheden. Opgørelse skal ske ud fra samme principper som evt. tidl. Regnskaber.  Der svares samlet på a, b og c:  Hvorvidt gavekort, forudbetalinger og periodiserede indbetalinger udgør omsætning, henvises overordnet til BEK § 2, nr. 6.  Ift. hvornår omsætning skal periodiseres, vil dette afhænge af virksomhedens hidtidige principper. Hvis f.eks. gavekort først indtægtsføres ved indløsning, skal virksomheden fortsætte med denne praksis, og vice versa. Periodisering af omsætningen vil således bero på en konkret vurdering. | Erhvervsstyrelsen | 8. april 2020 |
| Vurdering af omsætningsnedgang  Såfremt en virksomhed frivilligt vælger at tilbagebetale en del af en indtægt, fx sponsorat, nedsættelse af husleje m.v. uden juridisk grundlag, vil virksomheden, så kunne medregne denne nedgang i omsætning?  Frivilligt afkald på sponsorat kan bl.a. begrundes med manglende markedsføring af sponsor pga. aflyste løb pga. COVID19.  Frivillig nedsættelse af husleje kan bl.a. begrundes med, at udlejer ønsker at hjælpe lejer igennem kriseperioden, og således kunne fastholde en lejer på den anden side af COVID19. | Kravet til omsætningsnedgang er, at dette skyldes Covid-19, ikke om nedgang skyldes frivillige forhold.  Tabsbegrænsningspligten i § 4, stk. 3, kan imidlertid blive relevant i disse tilfælde.  FSR – danske revisorer har stillet et opfølgende spørgsmål:  Det er et frivilligt forhold ift. COVID19 og dermed begrundet? Statsministeren opfordrer jo bl.a. til at udlejere nedsætter husleje. En frivillig COVID19 nedgang må derfor være omfattet? | Erhvervsstyrelsen  FSR – danske revisorer | 6. april 2020  8. april 2020 |
| Nystartede virksomheder.  vil samme periode sidste år ikke i tilstrækkeligt omfang være relevant for omsætningstabet i denne periode.  På hvilken måde kan disse virksomheder dokumentere omsætningstabet?  Vil fremlæggelse af budgetter fx  være tilstrækkelig dokumentation? | Nej, budgetter kan ikke anvendes. For nystartede virksomheder vil der blive fastlagt en anden sammenligningsperiode end referenceperioden.  For virksomheder stiftet efter den 1.december 2019, danner perioden fra stiftelsestidspunktet frem til 9. marts 2020 grundlag for opgørelsen. Opgørelsen skal minimum dække en hel måned. | Erhvervsministeren  <https://www.ft.dk/samling/20191/aktstykke/Aktstk.124/spm/3/svar/1646521/2170044/index.htm>  FSR – danske revisorer  BEK 350 § 8, stk. 1, nr. 2, litra b.  <https://www.retsinformation.dk/eli/lta/2020/350> | 27. marts 2020  8. april 2020 |
| Selvstændige, der har været ramt af syg-  dom eller barsel vil for samme periode sidste år ikke i tilstrækkeligt omfang være relevant for omsætningstabet i denne periode.  På hvilken måde kan disse virksomheder dokumentere omsætningstabet? Vil fremlæggelse af budgetter fx være tilstrækkelig dokumentation? | Nej, budgetter kan ikke anvendes.  Hvis referenceperioden grundet særlige omstændigheder ikke giver et retvisende sammenligningsgrundlag for virksomhedens forventede omsætning for kompensationsperioden, skal virksomheden begrunde, hvilke særlige omstændigheder, der er årsag hertil, samt hvorfor det nødvendiggør en anden opgørelsesperiode. Virksomheden skal samtidig oplyse den realiserede omsætning for denne anden opgørelsesperiode. Den anden opgørelsesperiode skal være på 3 måneder. | Erhvervsministeren  <https://www.ft.dk/samling/20191/aktstykke/Aktstk.124/spm/3/svar/1646521/2170044/index.htm>  FSR – danske revisorer  BEK 350 § 8, stk. 1, nr. 2, litra a.  <https://www.retsinformation.dk/eli/lta/2020/350> | 27. marts 2020  8. april 2020 |
| **7. Referenceperioden** | | | |
| Hvad er referenceperioden for en virksomhed? | Referenceperioden for kompensationsordningen for faste udgifter, er i udgangspunktet perioden fra og med 1. april til og med 30. juni 2019.  Hvis virksomheden ikke har haft omsætning i denne periode, danner perioden fra og med 1. december 2019 til og med 29. februar 2020 grundlag for opgørelsen. | Erhvervsministeren  [https://www.ft.dk/samling/20191/aktstykke/Aktstk.124/spm/18/svar/1646741/2170443/inde x.htm](https://www.ft.dk/samling/20191/aktstykke/Aktstk.124/spm/18/svar/1646741/2170443/inde%20x.htm) | 27. marts 2020 |
| Der skal opgøres virksomhedens realiserede faste omkostninger for perioden fra og med d. 1. december 2019 til og med d. 29. februar 2020. FSR modtager henvendelser fra revisorer, som oplyser at det er administrativt tungt med en ”skæv” periode. Er det muligt at fravige denne periode – fx at vælge 1. kvt. 2020? | Der skal anvendes de perioder som er fastsat i bekendtgørelsen.  Det er ikke grundlag for at fravige udgangspunkter, blot fordi der er tale om en ”skæv periode” | Erhvervsstyrelsen | 8. april 2020 |
| Hvad er referenceperioden for en virksomhed, der er stiftet efter 1. december 2019? | For virksomheder, som er stiftet efter 1. december 2019, danner omsætningen i perioden fra 9. februar 2020 til og med 8. marts 2020 i udgangspunktet grundlag for opgørelse | Erhvervsministeren  <https://www.ft.dk/samling/20191/aktstykke/Aktstk.124/spm/18/svar/1646741/2170443/index.htm>  FSR – danske revisorer  BEK 350 § 8, stk. 2, nr. 4  <https://www.retsinformation.dk/eli/lta/2020/350> | 27. marts 2020  8. april 2020 |
| Hvis et CVR-nr. kan opdele deres ansøgning om kompensation for to perioder for henholdsvis lukket-ved-forbud og ikke-lukket, hvorledes skal referenceperioden fordeles på perioden med forbud og perioden uden forbud? Hovedreglen for referenceperioden er omsætningen for 2. kvartal 2019, men hvordan skal den fordeles ved lukket-ved-forbud og ikke-lukket? | Der skal opgøres omsætning og omkostninger separat for hver periode.  ERST opgør herefter en dagsomsætning og -omkostning for hver periode (den lukkede og ikke-lukkede), så tallene bliver sammenlignelige med tidligere perioder. | Erhvervsstyrelsen | 8. april 2020 |
| En virksomhed har solgt sin aktivitet fra et A/S til et P/S. Salget er sket 15/11/2019. Når vi snakker referenceperiode for omsætning, kan man så refererer til aktiviteten, der lå i A/S, eller vil det være nystiftet selskab med reference til periode 1/12-29/2? | Ansøgning og vurdering sker på baggrund af CVR-nummer.  Vurderingen om virksomheden er berettiget til kompensation vil således ske ift. P/S’et. | Erhvervsstyrelsen | 8. april 2020 |
| Afklarende spørgsmål i relation til definitionen på ”omsætning, der er skattepligtig i Danmark, for den del af virksomheden, som er lokaliseret i Danmark, og for produktion i Danmark. Tjenesteydelser og varer produceret i Danmark til eksport kan medtages i opgørelsen.”  Erhvervsstyrelsen bedes forklare hvilken del af et dansk selskabs omsætning, der er skattepligtig i Danmark, der IKKE skal medtages i opgørelsen af omsætning i forhold til at fastslå omsætningsnedgangen.  Eksempler for handelsvirksomheder, for at belyse problemstillingen:  Den kompensationssøgende virksomhed (virksomheden) i eksemplerne er en dansk "handelsvirksomhed", dvs. en virksomhed, der blot indkøber varer produceret af andre og videresælger disse varer.  1) Virksomheden har indkøbt en vare hos en dansk leverandør (dvs. en dansk virksomhed) og videresælger varen til en dansk kunde (en dansk virksomhed eller en dansk privatperson). Kan omsætningen indgå?  1.1) Hvis svaret er "ja": Det er muligt, at den danske leverandør har produceret varen i udlandet eller indkøbt varen fra udlandet. Hvilken betydning har det for svaret?  2) Virksomhed har indkøbt en vare hos en dansk leverandør (dvs. en dansk virksomhed) og videresælger varen til en udenlandsk kunde (en udenlandsk virksomhed eller en udenlandsk privatperson). Kan omsætningen indgå?  2.1) Hvis svaret er "ja": Det er muligt, at den danske leverandør har produceret varen i udlandet eller indkøbt varen fra udlandet. Hvilken betydning har det for svaret?    3) Virksomheden har indkøbt en vare hos en udenlandsk leverandør (dvs. en udenlandsk virksomhed) og videresælger varen til en dansk kunde (en dansk virksomhed eller en dansk privatperson). Kan omsætningen indgå?  3.1) Hvis svaret er "nej": Virksomheden har i sagens natur udført en salgsindsats for at kunne videresælge varen. Hvilken betydning har det for svaret, at denne salgsindsats er udført i Danmark?  3.2) Hvis svaret er "nej": Det er muligt, at den udenlandske leverandør har produceret varen i Danmark eller indkøbt varen fra Danmark. Hvilken betydning har det for svaret?  4) Virksomheden har indkøbt en vare hos en udenlandsk leverandør (dvs. en udenlandsk virksomhed) og videresælger varen til en udenlandsk kunde (en udenlandsk virksomhed eller en udenlandsk privatperson). Kan omsætningen indgå?  4.1) Hvis svaret er "nej": Den kompensationssøgende virksomhed har i sagens natur udført en salgsindsats for at kunne videresælge varen. Hvilken betydning har det for svaret, at denne salgsindsat er udført i Danmark?  4.2) Hvis svaret er "nej": Det er muligt, at den udenlandske leverandør har produceret varen i Danmark eller indkøbt varen fra Danmark. Hvilken betydning har det for svaret? | Afventer svar fra Erhvervsstyrelsen |  | 21. april 2020 |
| Afklarende spørgsmål i relation til definitionen på ”omsætning, der er skattepligtig i Danmark, for den del af virksomheden, som er lokaliseret i Danmark, og for produktion i Danmark. Tjenesteydelser og varer produceret i Danmark til eksport kan medtages i opgørelsen.”  Erhvervsstyrelsen bedes forklare hvilken del af et dansk selskabs omsætning, der er skattepligtig i Danmark, der IKKE skal medtages i opgørelsen af omsætning i forhold til at fastslå omsætningsnedgangen.  Eksempler for produktionsvirksomheder, for at belyse problemstillingen:  Den kompensationssøgende virksomhed (virksomheden) er en dansk "produktionsvirksomhed", dvs. en virksomhed, der forarbejder råvarer og/eller halvfabrikata til en færdigvare, som herefter sælges.  1) Virksomheden har indkøbt alle råvarer og/eller halvfabrikata hos en dansk leverandør (dvs. en dansk virksomhed) og videresælger færdigvaren til en dansk kunde (en dansk virksomhed eller en dansk privatperson). Kan omsætningen indgå?  1.1) Hvis svaret er "ja": Det er muligt, at den danske leverandør har produceret råvarer og/eller halvfabrikata i udlandet eller indkøbt disse fra udlandet. Hvilken betydning har det for svaret?  1.2) Hvis svaret er "ja": Det er muligt, at den kompensationssøgende virksomhed får noget af forarbejdningen udført i udlandet hos en udenlandsk virksomhed (fx som "lønarbejde"), i stedet for at den danske virksomhed selv udfører hele forarbejdningen i Danmark. Hvilken betydning har det for svaret?  2) Den kompensationssøgende virksomhed har indkøbt alle råvarer og/eller halvfabrikata hos en dansk leverandør (dvs. en dansk virksomhed) og videresælger færdigvaren til en udenlandsk kunde (en udenlandsk virksomhed eller en udenlandsk privatperson). Kan omsætningen indgå?  2.1) Hvis svaret er "ja": Det er muligt, at den danske leverandør har produceret råvarer og/eller halvfabrikata i udlandet eller indkøbt disse fra udlandet. Hvilken betydning har det for svaret?  2.2) Hvis svaret er "ja": Det er muligt, at virksomheden får noget af forarbejdningen udført i udlandet hos en udenlandsk virksomhed (fx som "lønarbejde"), i stedet for at den danske virksomhed selv udfører hele forarbejdningen i Danmark. Hvilken betydning har det for svaret?  3) Virksomheden har indkøbt alle råvarer og/eller halvfabrikata hos en udenlandsk leverandør (dvs. en udenlandsk virksomhed) og videresælger færdigvaren til en dansk kunde (en dansk virksomhed eller en dansk privatperson). Kan omsætningen indgå?  3.1) Hvis svaret er "nej": Virksomheden har i sagens natur udført en forarbejdningsindsats for at få råvarer/halvfabrikata til at blive til en færdigvare. Hvilken betydning har det for svaret, om denne forarbejdningsindsats er udført i Danmark?  3.2) Hvis svaret er "nej": Det er muligt, at den udenlandske leverandør har produceret råvarer/halvfabrikata i Danmark eller indkøbt disse fra Danmark. Hvilken betydning har det for svaret?  4) Virksomheden har indkøbt alle råvarer og/eller halvfabrikata hos en udenlandsk leverandør (dvs. en udenlandsk virksomhed) og videresælger færdigvaren til en udenlandsk kunde (en udenlandsk virksomhed eller en udenlandsk privatperson). Kan omsætningen indgå?  4.1) Hvis svaret er "nej": Virksomheden har i sagens natur udført en forarbejdningsindsats for at få råvarer/halvfabrikata til at blive til en færdigvare. Hvilken betydning har det for svaret, om denne forarbejdningsindsats er udført i Danmark?  4.2) Hvis svaret er "nej": Det er muligt, at den udenlandske leverandør har produceret råvarer/halvfabrikata i Danmark eller indkøbt disse fra Danmark. Hvilken betydning har det for svaret?  5) En dansk industrivirksomhed køber en stålkonstruktion (halvfabrikata) hos en polsk virksomhed, der bygger konstruktionen i Polen. Købsprisen er 500. Stålkonstruktionen sendes til den danske industrivirksomhed i Danmark, hvorefter den danske virksomhed i Danmark udfører de resterende arbejder for at bygge den transformatorstation, hvori stålkonstruktionen indgår som halvfabrikata/"råvare". Transformatorstationen sælges til en dansk eller udenlandsk kunde for 1.100. Kan omsætningen indgå med 1.100, og hvis ikke: Hvilken del af omsætningen kan da indgå? |  |  | 21. april 2020 |
| **8. Hvilke omkostninger er omfattet af ordningen?** | | | |
| Hvorfor kan der ikke ansøges om kompensation, hvis de faste omkostninger udgør mindre end 25.000 kr. pr. virksomhed i perioden fra 9. marts 2020 til og med den 8. juni 2020? | Det er vurderingen at statens og virksomhedens omkostning til administration og revisor vil være uforholdsmæssig store ift. kompensationens størrelse.  FSR – danske revisorer: Det er d. 18. april meldt ud fra regeringen at beløbet nedsættes til 12.500 kr. Der udestår fortsat en ændringsbekendtgørelse. | Erhvervsstyrelsen  FSR – danske revisorer | 4. april 2020  21. april 2020 |
| Gælder kravet om faste omkostninger for minimum kr. 25.000 for virksomheder, der har lukket ved forbud og kan opnå 100 % kompensation for faste omkostninger? | Kravet om faste omkostninger på 25.000 kr. gælder uanset om virksomheden har lokaler lukket efter påbud.  FSR – danske revisorer: Det er d. 18. april meldt ud fra regeringen at beløbet nedsættes til 12.500 kr. Der udestår fortsat en ændringsbekendtgørelse. | Erhvervsstyrelsen  FSR – danske revisorer | 8. april 2020  21. april 2020 |
| Hvilke udgifter kan der medtages i opgørelsen af faste udgifter? | Der ydes kompensation for faste omkostninger, som virksomheden har anvendt og afholdt i Danmark, uagtet om den faktiske betaling for omkostningen falder i kompensationsperioden.  Faste omkostninger: Dokumenterbare omkostninger relateret til virksomhedens aktiviteter, der er uafhængige af virksomhedens salg, produktion og distribution, og som virksomheden vil skulle afholde, selv om den ikke har omsætning i en periode, herunder typisk afskrivninger, husleje, anden leje og leasing samt renteomkostninger. Endvidere er omkostninger reguleret efter § 4, stk. 2 – 4, omfattet. Virksomheden skal opgøre de faste omkostninger ud fra de samme principper som i virksomhedens seneste godkendte regnskab. Hvis virksomheden ikke tidligere har udarbejdet et regnskab, skal virksomheden opgøre de faste omkostninger i overensstemmelse med den for virksomheden gældende regnskabslovgivning. Der er udarbejdet særskilt vejledning om ansøgning til den midlertidige kompensationsordning for virksomheders faste udgifter, herunder om opgørelse af faste omkostninger. | Erhvervsministeren  <https://www.ft.dk/samling/20191/aktstykke/Aktstk.124/spm/19/svar/1646749/2170452/index.htm>  FSR – danske revisorer  BEK 350 § 3, stk. 1  BEK 350 § 2, nr. 2  <https://www.retsinformation.dk/eli/lta/2020/350> | 27. marts 2020  8. april 2020 |
| Afklarende spørgsmål i relation til definitionen på ”omkostninger anvendt og afholdt i Danmark”  Et dansk selskab, fuldt skattepligtigt til Danmark har lejet materiel i udlandet af udenlandsk selskab. Materiellet anvendes ikke i Danmark, men i udlandet. Alle indtægter og udgifter i relation hertil indgår i det dansk selskab og beskattes i Danmark. Selskabet har ingen filialer eller faste driftssted i udlandet og omkostningen til materiel understøtter selskabets (danske) drift.  Er omkostningen til det i udlandet lejede og benyttede materiel omfattet af kompensationsordningen for faste omkostninger? |  |  | 21. april 2020 |
| Hvordan håndteres omkostninger, der er delvist variable, men hvor en vis andel er uundgåelige – det kan fx være el, varme, visse kontraktlige forpligtelser, lønsumsafgift mv.? | Virksomheden må foretage et skøn, hvis det ikke kan ses direkte ud af bogføringen, hvor stor en del af en omkostning, som er fast, og hvor stor en del, som er variabel. Dette skøn skal begrundes og dokumenteres. | Erhvervsstyrelsen | 4. april 2020 |
| Af vejledningen fremgår det, at markedsføringsomkostninger ikke betragtes som faste omkostninger. Faste omkostninger er derudover også benævnt som omkostninger på baggrund af kontrakter.    I franchisekontrakten er alle deltagere kontraktligt forpligtet til at betale et markedsføringsbidrag til Marketing. Markedsføringsbidraget beregnes ud fra medlemstal (medlemmer hos franchisetager) og udgør 5 kr. x medlemmer hver måned.  Kan Erhvervsstyrelsen bekræfte, at denne kontraktlige omkostning betragtes som fast omkostning? | Der henvises til definitionen af faste omkostninger i § 2, nr. 2.  Kontraktbunde omkostninger er som udgangspunkt omfattet af ordningen.  Dette under forudsætning af, at der er tale om en omkostning som er uafhængig af virksomhedens salg, produktion og distribution, og  som virksomheden vil skulle afholde, selv om den ikke har omsætning i en periode. | Erhvervsstyrelsen | 8. april 2020 |
| Er omkostninger til ekstern bogholder / erhvervsservice omfattet af definitionen på faste udgifter og blive dækket af kompensationsordningen? | Begrebet faste omkostninger er defineret i BEK § 2, nr. 2.  Såfremt omkostningerne kan siges at være relateret til virksomhedens aktiviteter, uafhængige af virksomhedens salg, produktion og distribution, og skal afholdes, selvom der ikke er omsætning i en periode, kan disse være omfattet af ordningen.  Som udgangspunkt anses omkostninger i forbindelse med personale, både til interne og eksterne, ikke som faste omkostninger, men dette er en konkret vurdering.  FSR – danske revisorer har stillet et uddybende spørgsmål:  Revision:  Omkostningerne til revisor og opstilling af årsrapport eller regnskabsgrundlag er en omkostning, som er fast i den forstand, at den skal afholdes, selvom der ikke er omsætning i en periode, og at behovet for afholdelse af omkostning hertil er helt uafhængigt af virksomhedens salg, produktion og distribution. Kan honorar til revisor på den baggrund indgå som en fast omkostning?  Hvis Erhvervsstyrelsen svarer ja til ovenstående, hvorledes skal omkostningen opgøres (periodiseres)?  Ekstern bogholder:  Samme betragtninger som ovenfor gælder vedrørende ekstern bogholderimæssig assistance, som også må anses som værende en fast omkostning, såfremt revision kan anses som dette? | Erhvervsstyrelsen  FSR – danske revisorer | 8. april 2020  15. april 2020 |
| Situation: En virksomhed som sælger golfrejser, som drives i selskabsform (ApS). Selskabet er selvsagt hårdt ramt i forbindelse med Corona-krisen, da al rejseaktivitet i de lande, hvortil selskabet sælger golfrejser til, er lukket ned grundet Corona. Selskabet har indgået leverandørkontrakter med nogen selvstændige som leverer ydelser til selskabet. I disse tider består ydelserne i assistance med at ombooke rejser, herunder kontakt med kunder, hoteller, golfresorts, flyselskaber mv. – dette relaterer sig til aktiviteten/omsætnignen. Selskabet står derfor i en situation, hvor de ikke har mulighed for at opsige samarbejdet med disse leverandører, da deres ydelser i den nuværende situation er afgørende for den fortsatte drift. Samtidig har selskabet ingen indtægter, som følge af Corona-krisen.  Spørgsmål 1: Ud fra bekendtgørelsen og vejledningerne til ordningen om faste omkostninger, er det ikke klart hvorvidt sådanne omkostninger til leverandører kan dækkes under ordningen?  Spørgsmål 2: Såfremt det ikke er muligt at afgøre om omkostningerne er omfattet eller ej, hvordan skal man som revisor så forholde sig i forhold til afgivelse af sin erklæring under ordningen, hvis virksomheden vælger at tage disse omkostninger med (eller omvendt)? | Afventer svar fra Erhvervsstyrelsen |  | 10. april 2020 |
| Vil der kunne søges kompensation for nødvendige omkostninger til vedligeholdelse af immaterielle rettigheder (tidligere udviklet software)?  Dvs. kan ”nødvendig vedligehold” også omfatte immaterielle aktiver – fx software?  Konkret eksempel:  Virksomhedens aktivitet består i at udføre marketing mv. ud fra en platform de selv har udviklet. For at virksomhedens platform kan tale med andre programmer fx google, Facebook, twitter, instagram mv. anvender man en Application Programming Interface (API). API fra instagram bliver opdateret til hhv. version 3.0 og 6.0. Virksomheden er således tvunget til at udføre vedligeholdelse af sin platform. Denne vedligeholdelse må antages at være en fast tilbagevendende begivenhed uafhængig af omsætning, men afgørende for virksomhedens muligheder for fortsat drift. | Afventer svar fra Erhvervsstyrelsen |  | 14. april 2020 |
| Der kan ikke opnås kompensation for løn. Løn defineres jf. bekendtgørelsen som: Den ansattes samlede A-indkomst medregnet virksomhedens og den ansattes eget ATP-bidrag, samt eventuelle bidrag til arbejdsgiverbetalt pensionsordning. Er der således fradrag for fib-bidrag, sygesikring mv.? | Udgifter der relaterer sig til løn, er som klart udgangspunkt anset som variable omkostninger.  FSR – danske revisorer har stillet et opfølgende spørgsmål i forhold til, hvorvidt lønrelaterede udgifter er defineret som variable omkostninger. | Erhvervsstyrelsen  FSR – danske revisorer | 8. april 2020  15. april 2020 |
| En hjemsendt medarbejder, der har fri bil. Hvilken omkostningskategori er vægtafgift, forsikring, afskrivning/leasing i disse situationer:  Hvis medarbejderen er hjemsendt og lader bilen stå på virksomhedens adresse, og i den hjemsendte periode ikke har fri bil til rådighed og i stedet får det mere i løn, er der nok tale om en fast omkostning (omkostningsdækning). Er styrelsen enig?  Hvis medarbejderen er hjemsendt og ikke parkerer bilen på virksomheden, men tager den med hjem og benytter den, er der nok tale om en lønomkostning og derfor dækket af reglerne om lønkompensation. Er styrelsen enig?  Hvis medarbejderen derimod ikke er hjemsendt, men arbejder i virksomheden, er der nok tale om at de faste omkostninger knyttet til bilen betegnes som lønomkostninger og derfor er dækket af reglerne om lønkompensation. Er styrelsen enig? | Afventer svar fra Erhvervsstyrelsen |  | 15. april 2020 |
| Kan styrelsen nærmere definere ”øvrige faste omkostninger”, som er omfattet af kompensationsordningen? | Det er ikke muligt nærmere at definere ”øvrige faste omkostninger”. Der henvises til definitionen i BEK § 2, nr. 2. | Erhvervsstyrelsen | 8. april 2020 |
| Hvis virksomheden sælger abonnementer og selve omsætningen forventes som tidligere her i 2. kvartal 2020, men at virksomheden eventuelt efterfølgende forventer, at nogle af kunderne ikke kan betale. Kan dette tab på debitorer så sidestilles med omsætningstab, der kan henføres til perioden, hvor hjælpepakken dækker? Det fragår ikke i omsætningen, men det indgår nok heller ikke i de faste omkostninger. | Omsætning er defineret i BEK § 2, nr. 6. Abonnementer er som udgangspunkt omfattet af denne definition.  Tab på debitorer kan være omfattet som omsætningsnedgang, dog er det bl.a. et krav, at der er tale om en reel omsætningsnedgang, og ikke bare f.eks. henstand med betaling, og at der rent regnskabsmæssigt er tale om en omsætningsnedgang.  FSR – danske revisorer har stillet et opfølgende spørgsmål:  Normalt påvirker tab på debitorer ikke omsætningen.  Mener Erhvervsstyrelsen at tab på debitorer skal modregnes i omsætning jf. foranstående svar? | Erhvervsstyrelsen  FSR – danske revisorer | 8. april 2020  15. april 2020 |
| Er afskrivninger og afdrag omfattet af definitionen for faste udgifter? | Afskrivninger er omfattet, afdrag er ikke. Faste omkostninger defineres som dokumenterbare omkostninger relateret til virksomhedens aktiviteter, der er uafhængige af virksomhedens salg, produktion og distribution, og som virksomheden vil skulle afholde, selv om den ikke har omsætning i en periode, herunder typisk afskrivninger, husleje, anden leje og leasing samt renteomkostninger.  FSR – danske revisorer:  Endvidere er omkostninger reguleret efter § 4, stk. 2 – 4, omfattet. Virksomheden skal opgøre de faste omkostninger ud fra de samme principper som i virksomhedens seneste godkendte regnskab. Hvis virksomheden ikke tidligere har udarbejdet et regnskab, skal virksomheden opgøre de faste omkostninger i overensstemmelse med den for virksomheden gældende regnskabslovgivning. Der er udarbejdet særskilt vejledning om ansøgning til den midlertidige kompensationsordning for virksomheders faste udgifter, herunder om opgørelse af faste omkostninger. | Erhvervsministeren  <https://www.ft.dk/samling/20191/aktstykke/Aktstk.124/spm/7/svar/1646517/2170036/index.htm>  FSR – danske revisorer  BEK 350 § 2, nr. 2  <https://www.retsinformation.dk/eli/lta/2020/350>  Vejledning om ansøgning til den midlertidige kompensationsordning for  virksomheders faste omkostninger, dateret 9. april 2020 side 9.  <https://s3.eu-central-1.amazonaws.com/erhvervsfremme-prod.virk.dk/2020-04/Vejledning%20for%20ans%C3%B8gning%20om%20kompensation%20for%20faste%20omkostninger_9.%20april%202020.pdf> | 27. marts 2020  14. april 2020 |
| Et interessentskab (I/S) er ejet af flere ApS’er. Omsætningen ligger i I/S’et, men driftsmidler og goodwill er ejet af ApS’erne. Afskrivningerne foretages i ApS’erne, men der er ingen omsætning. Omsætningen i I/S’et er dannet ved brug af aktiverne i ApS’erne. Kan disse afskrivninger indgå i opgørelsen for I/S? Eller hvad gør man alternativt i denne situation? | Afventer svar fra Erhvervsstyrelsen |  | 7. april 2020 |
| Erhvervsstyrelsen bedes bekræfte/afkræfte, at virksomheder der ikke har aflagt årsregnskab og som har optaget deres aktiver fx en ejendom til kostpris og kun foretager skattemæssige afskrivninger ikke kan opnå kompensation for afskrivninger som faste omkostninger.  Jf. vejledningen: ”Virksomheder, som ikke er omfattet af årsregnskabslovens bestemmelser, skal tilsvarende anvende de for virksomheden gældende regler for udarbejdelse af årsregnskab og må ligeledes ikke foretage ændringer i regnskabspraksis og skøn i forhold til senest aflagte årsregnskab.” | Det bemærkes indledningsvist, at det ikke efter ordningen er et krav, at der tidligere er udarbejdet et regnskab, jf. BEK § 2, nr. 2.  Afskrivninger er som udgangspunkt en fast omkostning, jf. BEK § 2, nr. 2. Det vil dog være en konkret vurdering.  FSR – danske revisorer har stillet et uddybende spørgsmål:  Virksomheden har optaget ejendom til kostpris og har foretaget skattemæssige afskrivninger. Der er ikke foretaget regnskabsmæssige afskrivninger.  Er der fradrag for disse skattemæssige afskrivninger? Det kan der vel ikke være, skal der i stedet beregnes en til formålet opgjort regnskabsmæssig afskrivning?  Regnskabsmæssige og skattemæssige afskrivninger er to forskellige begreber.  FSR – danske revisorer har stillet et opfølgende spørgsmål til Erhvervsstyrelsen: Virksomheden har optaget ejendom til kostpris og foretaget skattemæssige afskrivninger. Er der fradrag for disse afskrivninger? | Erhvervsstyrelsen  FSR – danske revisorer | 6. april 2020  8. april 2020 |
| Er ekstraordinære afskrivninger på varelager, der skyldes Covid-19 omfattet af definitionen på faste udgifter? Eksempelvis afskrivninger på sæsonvarer og ferskvarer. | Virksomheder kan få kompensation for nedskrivninger på letfordærvelige varer med mindre end én måned mellem produktionsdato og udløbsdato, og som ikke egner sig til nedfrysning, jf. dog stk. 4. Kompensationen er dog betinget af, at virksomheden har begrænset sit tab så vidt muligt, jf. § 10, stk. 4.  Slagterier, der slagter og slagtemæssigt behandler dyr, kan få kompensation for den del af virksomhedens nedskrivninger, der følger af nedfrysning af fersk kød, som ikke før udbruddet af COVID-19 havde været planlagt til nedfrysning. | fra Erhvervsministeren  <https://www.ft.dk/samling/20191/aktstykke/Aktstk.124/spm/7/svar/1646517/2170036/index.htm>  FSR – danske revisorer  BEK 350 § 4, stk. 3 og § 4, stk. 4  <https://www.retsinformation.dk/eli/lta/2020/350> | 27. marts 2020  8. april 2020 |
| Er afværgeforanstaltninger. (Udgifter direkte forbundet med håndtering af påbud om lukning, nøddrift og lignende) omfattet af definitionen på faste udgifter? | Der bliver udarbejdet en vejledning til, hvordan virksomheden kan opgøre sine faste omkostninger, herunder med konkrete eksempler på regnskabsposter, der i udgangspunktet er faste omkostninger.  FSR – danske revisorer:  Det fremgår ikke af vejledningen hvorvidt afværgeforanstaltninger er omfattet. Vi afventer svar fra Erhvervsstyrelsen. | Erhvervsministeren  <https://www.ft.dk/samling/20191/aktstykke/Aktstk.124/spm/7/svar/1646517/2170036/index.htm> | 27. marts 2020 |
| Er renter og bidragssats på realkreditlån omfattet af definitionen på faste omkostninger? | Der bliver udarbejdet en vejledning til, hvordan virksomheden kan opgøre sine faste omkostninger, herunder med konkrete eksempler på regnskabsposter, der i udgangspunktet er faste omkostninger. | Erhvervsministeren  <https://www.ft.dk/samling/20191/aktstykke/Aktstk.124/spm/8/svar/1646515/2170032/index.htm> | 27. marts 2020 |
| Kan renter på løbende mellemregning med kapitalejer medtages i definitionen som ”øvrige lån” og dermed blive medtaget i de faste omkostninger der kan opnås kompensation for? Mellemregningen skal jo forrentes uafhængigt af virksomhedens salg, produktion og distribution | Afventer svar fra Erhvervsstyrelsen |  | 10. april 2020 |
| En virksomhed, der fx har satellitkontoret udlandet, vil denne andel af de faste udgifter til leje af kontor, og andre udgifter, kunne medtages i opgørelsen, da det er en helt almindelig del af virksomhedens tidligere opgørelsesmetode? | Det fremgår af bekendtgørelsens § 3, stk. 1, at der kun kan ydes kompensation  for faste omkostninger, som virksomheden har anvendt og afholdt i Danmark.  Der kan ikke ydes kompensation for omkostninger i udlandet, fx udenlandske  filialer. | Erhvervsstyrelsen | 4. april 2020 |
| Hvordan skal ”uopsigelige kontraktbundne udgifter” nærmere forstås?  Stort set alle leasingaftaler kan opsiges, men det kan være både uforholdsmæssigt dyrt at opsige dem. | Med ”uopsigelige kontraktbundne udgifter” skal forstås omkostninger  knyttet til kontrakter, som ikke kan opsiges med kort varsel, eller hvor opsigelse vil påføre virksomheden tab.  Hvis en virksomhed f.eks. har en butik i et storcenter med kun én måneds  opsigelse af lejemålet, vil der kunne opnås kompensation, selv om lejemålet ikke opsiges. Årsagen er, at hvis lejemålet opsiges, så vil grundlaget for  virksomhedens fortsatte drift bortfald | Erhvervsministeren  <https://www.ft.dk/samling/20191/aktstykke/Aktstk.124/spm/9/svar/1646532/2170065/index.htm> | 27. marts 2020 |
| **10. Kompensation for omkostninger der ikke er i hele kompensationsperioden** | | | |
| Er en huslejekontrakt der er indgået den 1. marts omfattet af kompensationsordningen? | Ja. Kompensation, som virksomheden vil modtage, vil være baseret på virksomhedens faktiske faste omkostninger i perioden 9. marts - 8. juni 2020. | Erhvervsministeren  <https://www.ft.dk/samling/20191/aktstykke/Aktstk.124/spm/1/svar/1646523/2170048.pdf> | 27. marts 2020 |
| Vil en leasingaftale der udløber den 1. april blive kompenseret indtil da? | Ja. Virksomheden kan fra den 9. marts få kompensation for faktiske faste omkostninger. En leasingaftale, der udløber den 1. april, bliver kompenseret  indtil da. | Erhvervsministeren  <https://www.ft.dk/samling/20191/aktstykke/Aktstk.124/spm/1/svar/1646523/2170048.pdf> | 27. marts 2020 |
| **11. Hvordan behandles moms og lønsum?** | | | |
| De faste udgifter skal opgøres ex. moms, med mindre virksomheden ikke kan få fradragsret eller delvis fradragsret for momsbeløbet.  En virksomhed har delvis fradragsret for momsbeløbet. Det er virksomhedens første regnskabsår, og skal ifølge SKAT opgøre fradragsretten således:  For nyetablerede virksomheder sker den foreløbige opgørelse i det første regnskabsår på grundlag af omsætningen i de enkelte momsperioder.  Normalt vil den delvise fradragsret udgøre 20%, men som følge af at virksomheden er nedlukket ved forbud, er der ikke momspligtig omsætning i perioden, og derfor vil fradragsretten for 2. kvartal 2020 blive 0%.  Er det korrekt at virksomheden opgør sine kompensationsberettigede omkostninger inkl. moms?  Vil kompensationsbeløbet så skulle reguleres når den delvis fradragsret kan opgøres efter regnskabsårets udløb? Regnskabsårets udløb ligger efter datoen for endelig opgørelse af kompensationsbeløbet. | Afventer svar fra Erhvervsstyrelsen |  | 16. april 2020 |
| Kan Erhvervsstyrelsen bekræfte, at en kompensationssøgende virksomhed i beregningen af kompensation af faste omkostninger kan medtage skyldig lønsumsafgift af den del af medarbejderens løn, der ikke dækkes af lønkompensationsordningen, således at der de facto ikke betales lønsumsafgift af løndelen vedrørende hjemsendte medarbejdere? |  |  | 21. april 2020 |
| **11. Underskud** | | | |
| Ved underskud jf. virksomhedens seneste resultat reduceres kompensationen. Jf. bekendtgørelsens § 2, nr. 10, litra d er det årets resultat for 2019 der skal opgøres. Er det korrekt, at det skal være for 2019? | Ja, Det er korrekt at der står 2019. Styrelsen ønsker ikke at basere sig på ”gamle” tal, som 2018 ville være. Derfor, hvis virksomheden ikke har aflagt regnskab for 2019, så skal de vedlægge en resultatopgørelse for 2019 (og ja, det svarer jo næsten til at lave et regnskab), men det er sådan styrelsen vil have det. Derfor gælder det om at få afsluttet regnskaberne.  Når formuleringen er som den er i bilag 2 i revisorerklæringen, så skyldes det, at det er en reference til senest offentliggjort regnskab, hvori praksis er beskrevet. Styrelsen vil ikke have regnskabspraksis fastsætte med udgangspunkt i en praksis, der kan være fastlagt efter betingelserne for ordningen blev kendt. Dette er for at hindre svindel. | FSR – danske revisorer | 8. april 2020 |
| Vedr. bekendtgørelsens § 2, ny stk. 10 litra b og c, vedr. ”…aflagt halvårsregnskab…” og ”…aflagt kvartalsregnskab…”.  Skal det forstås således, at det er muligt at medtage bogføringsbalancen for 4. kvt. 2019 – naturligvis med behørige afskrivninger, periodiseringer og skatteberegning – og multiplicere det med fire? |  |  | 16. april 2020 |
| En virksomhed har underskud og underskuddet skyldes negativt resultat i en udenlandsk filial eller indregning af negativt resultat for udenlandske datterselskaber.  Kan/skal underskuddet der skal angives i ansøgningen justeres for påvirkningen af udenlandske enheder som ikke er kompensationsberettigede efter de danske kompensationspakker? Dvs. om det opgjorte underskud skal være på danske aktiviteter alene og de udenlandske aktiviteter skal udeholdes? | Afventer svar fra Erhvervsstyrelsen |  | 15. april 2020 |
| **12. Udbetaling og regulering af kompensation** | | | |
| Hvem udbetales kompensationen til virksomhederne? | Jf. BEK § 10, stk. 1 og stk. 5 udbetales kompensation til virksomheden og indsættes på virksomhedens NemKonto. |  |  |
| Skal kompensation der er ydet til omkostninger der opfylder dokumentationskravene, men som det efterfølgende viser sig, at det er muligt at få reduceret, eksempelvis gennem huslejenedsættelse aftalt med udlejer, tilbagebetales hvis den samlede kompensation overstiger de samlede faste udgifter i kompensationsperioden? | Ja. Virksomheden skal senest den 8. december 2020 indsende en opgørelse over den faktiske omsætning samt virksomhedens faktiske faste omkostninger i kompensationsperioden til Erhvervsstyrelsen.  Hvis virksomhedens faktiske omsætningsnedgang eller faktiske faste omkostninger i kompensationsperioden afviger fra det i ansøgningen anførte, træffer Erhvervsstyrelsen på grundlag af den indsendte dokumentation afgørelse om efterregulering af den udbetalte kompensation. Efterreguleringen sker i opadgående eller nedgående retning, afhængigt af om Erhvervsstyrelsen har udbetalt en for lav eller for høj kompensation. | Erhvervsministeren  <https://www.ft.dk/samling/20191/aktstykke/Aktstk.124/spm/10/svar/1646531/2170063/index.htm>  FSR – danske revisorer  BEK 350 § 12  <https://www.retsinformation.dk/eli/lta/2020/350> | 27. marts 2020  8. april 2020 |
| Skal kompensation for faste udgifter tilbagebetales hvis en ejerleder har overskud i sin virksomhed? | Nej. Der skal ikke ske tilbagebetaling ved samlet overskud i 2020. | Erhvervsministeren  <https://www.ft.dk/samling/20191/aktstykke/Aktstk.124/spm/11/svar/1646529/2170058/index.htm> | 27. marts 2020 |
| Skal der betales renter af for meget udbetalt kompensation og hvor høje vil renterne i så fald være, og hvor hurtigt vil der skulle tilbagebetales? | Ja, der skal betales renter.  FSR – danske revisorer  Ved opgørelse af tilbagebetalingskrav tillægges der renter. Rentetillægget beregnes fra tidspunktet for meddelelse af tilbagebetalingskravet til tilbagebetaling sker og med den i lov om renter ved forsinket betaling m.v. (renteloven) fastsatte referencesats med tillæg. Rentetillægget udgør dog mindst 50 kr. | Erhvervsministeren  <https://www.ft.dk/samling/20191/aktstykke/Aktstk.124/spm/12/svar/1646530/2170061/index.htm>  BEK 350 § 12, stk. 5.  <https://www.retsinformation.dk/eli/lta/2020/350> | 27. marts 2020  8. april 2020 |
| Kan Erhvervsstyrelsen bekræfte, at en godtgørelse for revisorpåtegning jf. bekendtgørelsens § 4, stk. 5 ikke skal tilbagebetales hvis en eventuel regulering jf. § 12 betyder at hele kompensation skal betales tilbage og virksomheden ikke er berettiget til kompensation? |  |  | 21. april 2020 |
| **13. Krav om revisorbistand** | | | |
| Er der krav om revisorbistand på ansøgningstidspunktet? | Ja, en uafhængig godkendt revisor skal afgiven en erklæring med høj grad af sikkerhed. | FSR – danske revisorer  BEK 350 § 9, stk. 1  <https://www.retsinformation.dk/eli/lta/2020/350> | 8. april 2020 |
| Kan eksisterende revisor afgive erklæring under denne kompensationsordning henset til vejledningens side 5/15? | Ja, eksisterende revisor kan afgive erklæring på kompensationsordningen. Følgende formuleringer fra vejledningen betyder ikke at der skal tilknyttes en ny ”ekstern uafhængig revisor”.  ”Betegnelsen “godkendt revisor” dækker over statsautoriserede revisorer og registrerede revisorer. Revisor skal være uafhængig af virksomheden og ikke må ikke være involveret i beslutningstagningen.  Revisor er ikke uafhængig, hvis der fx er en direkte eller indirekte økonomisk interesse eller et forretnings-, ansættelsesmæssigt eller andet forhold mellem revisor og virksomheden.” | FSR – danske revisorer | 6. april 2020 |
| De faste omkostninger, der kan kompenseres for, opgøres jf. de samme principper som i virksomhedens seneste godkendte regnskab. Men det fremgår ikke af bekendtgørelsen, hvorvidt ”revisorpåtegningen”, der kan godtgøres for, er med eller uden moms. Følger denne bekendtgørelsens § 2, stk. 2 og kompenseres med eller uden moms alt efter principperne, der virksomheden har benyttet i seneste godkendte regnskab? | De DKK 16.000 er det maksimale statsstøttebeløb (80%). Det svarer til en revisorregning på DKK 20.000 (ex. moms) og DKK 25.000 (inkl. moms). | Erhvervsstyrelsen | 10. april 2020 |